stanford-oval/wikipedia huggingface dataset:
אלמן עבדולייב
קריירה

הוא החל לעבוד במשרד החוץ האזרי ב-1999. הוא שירת במחלקת המזרח התיכון, בנציגות אזרבייג'ן באיחוד האירופי, ועבד כקונסול בקונסוליה הכללית בלוס אנג'לס.
ב-18 בספטמבר 2014 הוא מונה לשגריר אזרבייג'ן באתיופיה, וסיים את תפקידו ב-16 בדצמבר 2020.
הערות שוליים

1 2 3  "Müsahibə. Qeyri-diplomatik söhbət. bakupost.az saytı". אורכב מ-המקור ב-2012-10-30. נבדק ב-2013-12-31.
ערך זה הוא קצרמרבנושא אישים. אתם מוזמנים לתרום לוויקיפדיה ו.
מכפלה חצי ישרה

מכפלה חצי ישרה של חבורות היא פעולה היוצרת משתי חבורות  H ו- K חבורה חדשה  G=H\rtimes K.
הגדרה

ישנם שני מושגים הקשורים קשר הדוק שנקראים מכפלה חצי ישרה של חבורות:
בהינתן חבורה  G ושתי תתי-חבורות שלה ניתן להגדיר מתי  G היא מכפלה חצי ישרה שלהן.
בהינתן שתי חבורות ניתן להגדיר את המכפלה החצי ישרה שלהן.
הגדרה > מכפלה חצי ישרה של תתי-חבורות

חבורה  G נקראת מכפלה חצי ישרה של תתי-חבורת שלה  K,H<G אם מתקיים:
H נורמלית ב- G
K\cap H=\{1\}
KH=G, כלומר כל איבר ב- G  ניתן לכתוב כמכפלה של איבר ב- K  ואיבר ב- H.
הגדרה > מכפלה חצי ישרה אבסטרקטית

יהיו  H ו- K חבורות. נניח ש- K פועלת על  H באמצעות אוטומורפיזם, כלומר: קיים הומומורפיזם  \rho :K\to \mathrm {Aut} (H) המתאים לכל איבר ב- K אוטומורפיזם על  H. לשם קיצור נסמן  (\rho (k))(h)={}^{k}h.
נגדיר פעולה על הקבוצה  G=H\times K=\left\{(h,k)\ |\ h\in H,k\in K\right\} באופן הבא:
זו חבורה מסדר  |G|=|H|\cdot |K| (שכן יש יחידה  1_{G}=(1_{H},1_{K}) וכל איבר הפיך  (h,k)^{-1}=({}^{k^{-1}}h^{-1},k^{-1})) שנסמנה  G=H\rtimes K.
הגדרה > קשר בין המושגים

אם  G היא מכפלה חצי ישרה של שתי תתי-חבורות שלה  H ו- K, אז יש איזומורפיזם טבעי בין המכפלה החצי-ישרה (האבסטרקטית) שלהן (כחבורות) ל- G כאשר הפעולה של  K על  H היא פעולת ההצמדה.
אם מזהים  אזי  H\cap K=\{1\} ו- H תת-חבורה נורמלית של  G.
יש שיכון טבעי של  H ו- K ל- H\rtimes K:
H\cong \{(h,1)|h\in H\},
K\cong \{(1,k)|k\in K\}.
שיכון זה מאפשר לחשוב על  H ו- K כעל תת-חבורות של  H\rtimes K. תחת שיכון זה  H\rtimes K היא המכפלה החצי ישרה של תתי-החבורות  H ו- K.
איי. ג'יי. קוק

| --- | --- |

קוק ב-2012
 לידה:  22 ביולי 1978 (בת 46) אושווה, קנדה 
 מדינה:  קנדה קנדה
 תקופת הפעילות:  מ-1997 
 מקום לימודים:  אוניברסיטת יוטה ואלי  Anderson Collegiate Vocational Institute 
 מספר צאצאים:  2 
 http://ajcook.com/
 פרופיל ב-IMDb
 
אנדראה ג'וי קוּק (באנגלית: Andrea Joy Cook; נולדה ב-22 ביולי 1978) היא שחקנית קנדית. היא מוכרת בעיקר בשל תפקידה בתור ג'ניפר ג'רו (אנ') בסדרה "מחשבות פליליות" (2020-2005), ובקולנוע שיחקה בתור מרי ליסבון בסרט "חמש ילדות יפות" (1999), ובסרטי האימה "אדון המשאלות 3: מעבר לשערי הגיהנום" (2001) ו"יעד סופי 2" (2003).
ביוגרפיה

קוק נולדה באושאווה, אונטריו שבקנדה למשפחה, מרקע נוצרי-אירופאי, אך משתייכת לכנסייה המורמונית. ובילתה את רוב חייה בעיר ויטבי, שם למדה במכון המקצועי אנדרסון קולגייט. יש לה שלושה אחים ואחיות: נתן, פול ואנג'לה. לקוק נודע שהיא צריכה משקפיים כשהייתה בכיתה ב' בעקבות אסטיגמציה חמורה והיא הייתה עם משקפיים עבים לשיפור ראייתה. בשנת 2007 עברה ניתוח להשתלת עדשות לתיקון הראייה. קוק רקדה מגיל 4, היא לקחה שיעורים בג'אז, סטפס ובלט. היא רקדה בתחרויות רבות במשך שנים עד שהחליטה לנסות משחק. קוק למדה גם מחול מגיל צעיר והודיעה שאם היא לא תהיה שחקנית היא תפתח סטודיו לריקוד אי שם. בריאיון היא הודיעה שהיא עדיין רוקדת סטפס.
קריירה

העבודה הראשונה של קוק הייתה בפרסומת למקדונלד'ס בשנת 1997. היא השתתפה בתפקיד אורח בסדרה "Goosebumps", ובסרטים "In His Father's Shoes" ו-"Elvis Meets Nixon". קוק הוכיחה את הקריירה הקולנועית שלה בסרט "חמש ילדות יפות" בשנת 1999. באותה שנה היא גילמה את אחד הדמויות הראשיות לצד היידן כריסטנסן בסדרת הטלוויזיה "Higher Ground", שבה שיחקה קוק את שלבי מריק; הסדרה בוטלה לאחר עונה אחת.
בשנת 2000 הופיעה בסרט הטלוויזיה "בסחור המעלות" המבוסס על הרומן באותו שם מאת אתל לינה ווייט (אנ'). הסרט שודר ברשת Freeform (אז נקרא הערוץ "Fox Family Channel"). לאחר מכן זכתה בתפקידים ראשיים בכמה סרטים; "Out Cold" כג'ני, "Ripper" כמולי, "אני ריד פיש", ו-"יעד סופי 2".
בשנת 2003 קוק התארחה בסדרה "מתים במשרה חלקית". היא גם שיחקה בעונה הראשונה של הסדרה "מרוץ לאתמול" כלינדזי ווקר.
מאז ספטמבר 2005 היא משחקת את ג'ניפר ג'רו (אנ') בסדרת הדרמה "מחשבות פליליות" של רשת השידור CBS.  ב-14 ביוני 2010 הוכרז כי אפשרי שהחוזה שלה לא יכלול את עונה שש בשל קיצוצים בתקציב, אבל היא חזרה לשני פרקים כדי להיפרד מהדמות שלה בגלל אלפי מכתבים ועצומות בכתב שהיו נגד מפיקי התוכנית. היא גם חזרה לפרק אחד לכבוד עזיבתה של פאג'ט ברוסטר מהסדרה. ב-16 באפריל 2011 נמסר כי היא חתמה לשוב ולהופיע בסדרה למשך עוד שתי עונות.
בשנת 2013 הוכרז כי היא נשכרה בתור דוברת ל-Proactiv.
חיים אישיים

קוק חברה בכנסיית ישוע המשיח של קדושי אחרית הימים, הידועה גם בשם הכנסייה המורמונית, אך אין זה מגביל את המשחק שלה אך ורק לתפקידים המשקפים את אמונותיה.
ב-3 באוגוסט 2001 נישאה קוק לחבר הוותיק שלה, ניית'ן אנדרסן. השניים הכירו בחוג לקולנוע באוניברסיטת עמק יוטה, והיא מאוחר יותר עברה לסולט לייק סיטי כדי להיות איתו. הזוג מתגורר בלוס אנג'לס, קליפורניה שבארצות הברית, עם שני בניהם.
בחודש מרץ 2008, הודיעו קוק ואנדרסן שהם מצפים לבנם הראשון, בחודש ספטמבר. הילד, מקהאי אלן, נולד ב-13 בספטמבר 2008. למקהאי הייתה הופעה קטנה בתור הנרי למונטיין בסדרה מחשבות פליליות, כאשר הדמות של אמו (JJ) קונה תרופות לילדים בבית המרקחת. הוא הופיע שוב בפרק הסיום של עונה שבע בשנת 2012 ובעוד פרקים לאורך הסדרה.
בחודש מרץ 2015 הודיעו קוק ואנדרסן שהם מצפים לבנם השני, פניקס סקיי, נולד ב-23 ביולי 2015, יום לאחר שחגגה קוק את יום הולדתה ה-37. גם הוא הופיע בעונה אחת עשרה לסדרה, גם בתור בנה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | Laserhawk | בחורה יפה #1 |  |
| 1999 | חמש ילדות יפות | מארי ליסבון |  |
| 1999 | Teen Sorcery | דון |  |
| 2001 | Ripper | מולי קלר |  |
| 2001 | אדון המשאלות 3: מעבר לשערי הגיהנום | דיאנה קולינס |  |
| 2001 | Out Cold | ג'ני |  |
| 2002 | The House Next Door | לורי פטרסון |  |
| 2003 | יעד סופי 2 | קימברלי קורמן (אנ') |  |
| 2006 | אני ריד פיש | תרזה |  |
| 2007 | Night Skies | לילי |  |
| 2008 | Misconceptions | מירנדה בליז |  |
| 2010 | יום האם הארור | ויקי רייס |  |
| 2012 | Least Among Saints | שריל |  |
| 2013 | Wer | קייט מור |  |
| 2019 | Back Fork | נידה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | Elvis Meets Nixon | בחורה היפית | סרט טלוויזיה של שואוטיים |
| 1997 | In His Father's Shoes | ליסה | סרט טלוויזיה של שואוטיים |
| 1997 | צמרמורת | קים קרטר | פרק: "Don't Wake Mummy" |
| 1997–1998 | Psi Factor | ג'יל סטרלינג / לי מייסון | 2 פרקים |
| 1999 | Blue Moon | אליסון | סרט טלוויזיה של CBC |
| 2000 | בסחור המעלות | נערה מקומית | סרט טלוויזיה של Fox Family |
| 2000 | Higher Ground | שלבי מריק | תפקיד ראשי; 22 פרקים |
| 2000 | הגל הראשון | לינדזי טילדן | פרק: "The Flight of Francis Jeffries" |
| 2003 | מתים במשרה חלקית | שרלוט | פרק: "Sunday Mornings" |
| 2003–2004 | מרוץ לאתמול | לינדזי ווקר | תפקיד ראשי (עונה 1); 20 פרקים |
| 2005 | Bloodsuckers | פיונה | סרט טלוויזיה של Syfy |
| 2005–2020 | מחשבות פליליות | ג'ניפר ג'רו (אנ') | תפקיד ראשי (15 עונות); 302 פרקים גם במאית הפרק: Chameleon" (2019)" |
| 2006 | Vanished | הופ | סרט טלוויזיה של Lifetime |
| 2011 | חוק וסדר: מדור מיוחד | דבי שילדס | פרק: "Mask" |
| 2011 | Bringing Ashley Home | ליבה | סרט טלוויזיה של Lifetime |
| 2022 | מוקד 911 | קירה | פרק: "Boston" |
| 2022–הווה | Criminal Minds: Evolution | ג'ניפר ג'רו (אנ') | תפקיד ראשי; 10 פרקים |
הערות שוליים

↑  http://jam.canoe.com/Movies/Artists/C/Cook_AJ/2003/01/31/757391.html
↑  http://celebritybabies.people.com/2015/07/23/aj-cook-welcomes-son-phoenix-sky/
| --- | --- |
בקרת זהויות :  BnF: cb14497099v (data)  GND: 141620366  ICCU: IEIV028984  ISNI: 0000 0001 1444 9720  LCCN: no2003077442  NLK: KAC2020K2512  SUDOC: 259099368  VIAF: 56840260   WorldCat (עם VIAF): 56840260
כולנו זקוקים לחסד

| --- | --- |

עטיפתו של תקליטור שיצא ב־1997
 סינגל בביצוע נורית גלרון
 מתוך האלבום שירים באמצע הלילה
 יצא לאור:  1981 
 סוגה:  זמר עברי 
 שפה:  עברית 
 אורך:  4.11 דק' 
 כתיבה:  נתן זך 
 לחן:  אילן וירצברג 
 
"כולנו זקוקים לחסד" הוא שיר שכתב נתן זך, הלחין אילן וירצברג וביצעה נורית גלרון. השיר יצא לאור בשנת 1981.
רקע

השיר יצא לאור באלבום "שירים באמצע הלילה", שאת כל שיריו חיבר זך. זך מסביר בשיר שחסד אמיתי מתבצע מבלי שהנותן מצפה לתמורה.
גלרון אמרה על השיר: "מילים איקוניות של נתן. קיבלתי את הטקסט בכתב יד ושנים חשבתי שאולי התבלבלתי כשקראתי את המילים. בכל פעם שהגעתי למשפט 'האושר לא מחייך', הייתי חושבת, אולי נתן כתב במקור 'האושר לא מחייב' והארכנו את ב' כך שיצא מחייך? אולי טעינו? לא העזתי לשאול את נתן על המשפט הזה, עד שעשיתי איתו אלבום ואז בא לנו אחרי בערך 30 שנה. שאלתי, היה שקט בחדר והרגשתי שהוא חושב וחושב ואז נתן הפטיר: 'מחייך, לא מחייב'. מאז אני כבר לא מוטרדת".
בשנת 2021 ביצעו את השיר חברי "זהו זה".
הערות שוליים

↑  עופרה עופר אורן, "כולנו זקוקים לחסד", כתב נתן זך - וזה נכון במיוחד עכשיו, בימי הקורונה, באתר Xnet‏, 28 במרץ 2020
↑    רז שכניק, הו, מה יפים, באתר "ידיעות אחרונות", 11 באוקטובר 2021
↑  מרגש: 'זהו זה' מחדשים את "כולנו זקוקים לחסד". צפו, באתר "סרוגים", 4 במרץ 2021
חמש לפנות בוקר

| --- | --- |
 סינגל בביצוע רוני ידידיה בהשתתפות קובי אוז
 מתוך האלבום פרויקט אלתרמן חלק א': העולם מצויר כגלויה
 יצא לאור:  מאי 2012
 שפה:  עברית 
 אורך:  4:20
 חברת תקליטים:  NMC
 כתיבה:  נתן אלתרמן
 הפקה:  רוני ידידיה, קובי אוז
 
"חמש לפנות בוקר" הוא סינגל שהוקלט על ידי הזמר הישראלי רוני ידידיה בהשתתפות קובי אוז. הוא יצא לאור במאי 2012 דרך חברת התקליטים NMC כחלק מהאלבום פרויקט אלתרמן חלק א': העולם מצויר כגלויה.
על השיר

האלבום פרויקט אלתרמן חלק א': העולם מצויר כגלויה נוצר על מנת להנציח את השירים שכתב נתן אלתרמן. את הפקתו המוזיקלית ביצעו ידידה ואוז. ב-10 במאי 2012 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". ב-17 במאי דורג במקום השני – מיקום השיא שלו. לבסוף, ב-9 באוגוסט יצא מטבלת הדירוג לאחר אחד-עשר שבועות צעידה.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 2 |  |
הערות שוליים

↑  המצעד השבועי של רשת ג' מתאריך 10 במאי 2012. פזמונט
↑  המצעד השבועי של רשת ג' מתאריך 17 במאי 2012. פזמונט
↑  המצעד השבועי של רשת ג' מתאריך 26 ביולי 2012. פזמונט
| קובי אוז |
| --- | --- | --- |
| אלבומי אולפן | שירים לעיר אפזוס מאת קובי אוז • דמעות וים • מזמורי נבוכים • מזמורים נוספים • חלום עקבותיך |  |
| סינגלים | "אם תעזבי אותי" • "למה את דואגת" • "זיכרונות" • "אלוהי" • "חמש לפנות בוקר" |  |
| ערכים קשורים | טיפקס |  |
דזמונד הרינגטון

| --- | --- |

הרינגטון, 2013
 לידה:  19 באוקטובר 1976 (בן 48) סוואנה, ארצות הברית 
 מדינה:  ארצות הברית 
 תקופת הפעילות:  מ-1999 
 מקום לימודים:  Fordham Preparatory School 
 פרופיל ב-IMDb
 
דזמונד הרינגטון (באנגלית: Desmond Harrington; נולד ב-19 באוקטובר 1976) הוא שחקן קולנוע וטלוויזיה אמריקאי. הוא הופיע בסרטים "התהום (2001), ספינת רפאים (2002) וטעות בכיוון (2003), דזמונד הצטרף לצוות השחקנים של סדרת הטלוויזיה ודקסטר בעונה השלישית שלה, בתפקיד ג'וזף "ג'ואי" קווין, וידוע גם בתפקידו כג'ק בס, דודו של צ'אק בס בסדרה "אחת שיודעת".
ביוגרפיה וקריירה

הרינגטון נולד בסוואנה, ג'ורג'יה וגדל בברונקס, ניו יורק. תפקידו הראשון היה אולון ב"השליחה: סיפורה של ז'אן ד'ארק", סרטו של לוק בסון משנת 1999. זמן קצר לאחר מכן הוא קיבל תפקידים בולטים בסרטים כמו "התהום" (2001), "ספינת הרפאים" משנת 2002 ו"טעות בכיוון" משנת 2003. הרינגטון הופיע גם בדרמת המדע בדיוני של סטיבן ספילברג "Taken", בה גילם את ג'סי קיז, הנחטף בידי חייזרים.
בספטמבר 2008 הצטרף לצוות השחקנים של סדרת הטלוויזיה "דקסטר" של ערוץ שואוטיים, בתפקיד הבלש ג'וזף "ג'ואי" קווין.
בדצמבר 2008 גילם את ג'ק באס בסדרה "אחת שיודעת". הוא חזר לשחק את הדמות בתפקיד אורח בעונה השלישית של הסדרה. בינואר 2012 דווח כי הרינגטון ישוב לסדרה ב"שליש" האחרון של העונה. באותו חודש הופיע בתפקיד אורח בעונה השלישית של פרק הבכורה של סדרת הטלוויזיה "צדק פרטי".
כמו כן שיחק בתפקיד קטן בסרט "עלייתו של האביר האפל" (2012) כקצין משטרה והיה לו תפקיד בסרטו של ניקולס וינדינג רפן משנת 2016, "The Neon Demon".
בשנת 2018 הוא הצטרף לצוות השחקנים של "אלמנטרי" בתפקיד מייקל, רוצח סדרתי וחבר ב"מכורים אנונימיים" עם שרלוק הולמס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | השליחה: סיפורה של ז'אן ד'ארק | אולון |  |
| 2000 | "חדר דוודים" | מתאמן | ללא קרדיט |
| 2000 | חורים מסתורים | בינג |  |
| 2000 | Drop Back Ten | ספאקס וולי |  |
| 2001 | Riding in Cars with Boys | בובי |  |
| 2001 | התהום | מייק סטיל |  |
| 2001 | האיש הראשון שלי | רנדי האריס, ג'וניור |  |
| 2002 | Life Makes Sence if You're Famous | ג'יי |  |
| 2002 | ספינת רפאים | ג'ק פרימן |  |
| 2002 | חיילים היינו | ביל בק |  |
| 2003 | טעות בכיוון | כריס פלין |  |
| 2003 | Love Object | קנת' ווינסלו |  |
| 2004 | 3-WAY | ראלף האגן |  |
| 2006 | טפוביה | מייק הוליסטר |  |
| 2006 | Bottom's Up | ראסטי |  |
| 2007 | Fort Pit | מייק סוקלצקי |  |
| 2008 | יציאה מהירה | סם קאטר |  |
| 2009 | Timer | דן |  |
| 2009 | Life Is Hot in Cracktown‏ | בני |  |
| 2009 | Not Since You | סם נלסון |  |
| 2012 | עלייתו של האביר האפל | שוטר בגשר |  |
| 2016 | דוגמניות ושדים | ג'ק מקארתר |  |
| טרם פורסם | Butterfly in the Typewriter‏ | ג'ק קוראק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | מפגשים (אנ') | ג'סי קיז - מבוגר | 3 פרקים |
| 2003–2004 | Dragnet | Det. ג'ימי מקקרון / דקסטר מקקרון | 10 פרקים |
| 2006 | חוק וסדר: כוונה פלילית | טים רייני | פרק: "מקום פנוי" |
| 2006 | חטוף | קנת קנטרל | פרק: "משלוח מיוחד" |
| 2006–2007 | "בנים ובנות" | ווילי בלייק | 9 פרקים |
| 2007 | Rescue Me | טרוי וולי | 7 פרקים |
| 2008–2013 | דקסטר | הבלש ג'וזף קווין | 72 פרקים |
| 2009–2012 | אחת שיודעת | ג'ק באס | 11 פרקים |
| 2012 | צדק פרטי | פלטשר 'The Ice Pick' ניקס | פרק: "הלוחם האקדח" |
| 2014 | Those Who Kill | הבלש ניקו ברונטה | 3 פרקים |
| 2015 | מועדון נשות האסטרונאוט | אלן שפרד | 10 פרקים |
| 2015 | ללא גבולות | הסוכן קייסי רוקס | 3 פרקים |
| 2016–2017 | Shooter | לון סקוט | 3 פרקים |
| 2017–2018 | Sneaky Pete | ג'ו | 7 פרקים |
| 2017 | ברוקלין תשע-תשע | השוטר מלדק | פרק: "מו מו" |
| 2018 | אלמנטרי | מייקל רואן | רגיל, עונה 6 |
| 2020 | Manhunt | ראש האף.בי.איי לואי פרי | 7 פרקים |
פרסים

| שנה | ארגון | קטגוריה | עבודה מועמדת | תוצאה |
| --- | --- | --- | --- | --- |
| 2005 | פרסי מסור המנסרים של פנגוריה | השחקן הטוב ביותר | אובייקט אהבה | מועמדות |
| 2009 | פרס גילדת שחקני המסך | ביצוע יוצא מן הכלל של אנסמבל בסדרת דרמה | דקסטר | מועמדות |
| 2010 | פרס גילדת שחקני המסך | ביצוע יוצא מן הכלל של אנסמבל בסדרת דרמה | דקסטר | מועמדות |
| 2011 | פרס גילדת שחקני המסך | ביצוע יוצא מן הכלל של אנסמבל בסדרת דרמה | דקסטר | מועמדות |
| 2012 | פרס גילדת שחקני המסך | ביצוע יוצא מן הכלל של אנסמבל בסדרת דרמה | דקסטר | מועמדות |
קרל בנץ

| --- | --- |

 לידה:  25 בנובמבר 1844  מילבורג (אנ'), באדן
 פטירה:  4 באפריל 1929 (בגיל 84) רפובליקת ויימאר לאדנבורג (אנ'), באדן, גרמניה
 שם לידה:  Karl Friedrich Michael Benz 
 מקום מגורים:  באדן
 מקום קבורה:  לדנבורג 
 עיסוק:  מהנדס
 מקום לימודים:  אוניברסיטת קרלסרוהה 
 מנחה לדוקטורט:  פרדיננד רדטנבכר 
 פרסים והוקרה:  פרס רודולף דיזל  היכל התהילה הלאומי לממציאים (2022) 
 בן או בת זוג:  ברטה בנץ 
 צאצאים:  Richard Benz, Eugen Benz 
 הערות:  ייסד את "חברת בנץ"
 תרומות עיקריות
 הראשון שהצליח לשלב מנוע בנזין בכלי רכב
 חתימה:   
 
קרל פרידריך בנץ (בגרמנית: ‏Karl Friedrich Benzקובץ:Karl Friedrich Benz.ogg‏Ⓘ‏; ‏25 בנובמבר 1844 – 4 באפריל 1929) היה מהנדס גרמני שעסק בתכנון מנועים ומכוניות, והיה הראשון שהצליח לשלב מנוע בנזין בכלי רכב. הוא ייסד את "חברת בנץ", שהתמזגה לתוך יצרנית המכוניות מרצדס-בנץ.
קורות חיים

אביו של בנץ, שהיה נהג קטר, נפטר בשנת 1846, בטרם מלאו לבנו שנתיים. קרל ואימו עקרו לקארלסרוהה, שם היא עסקה בבישול והשכירה חדרים כדי לממן את חינוך בנה.
ב-1872 הקים בנץ בית מלאכה במאנהיים עם שותף שעזב את העסק כעבור זמן מועט. בנץ נאלץ למכור את כל מכשיריו כדי לסלק את חובותיו. בסופו של דבר, בעזרתה של אשתו ברטה בנץ אשר השקיעה את כספה, הצליח בנץ להוציא פטנטים אחדים על חלקים מסוימים של מנועי בעירה פנימית שמשתמשים בבנזין, והשיג את המימון הנדרש לפיתוח תוכניותיו לכלי רכב בעל הנעה עצמית.
כלי הרכב הראשון שבנה בנץ נראה כמו תלת אופן ממונע. המנוע הוצב בירכתיים כדי לאזן את הרכב. הניסויים הראשונים לא עלו יפה, משום שהמנוע דמם והיה צריך להניעו בדחיפה. בנץ הציג את מכוניתו בפומבי ב-1885. ב-1892 הציג את דגם הבנץ ויקטוריה. ב-1893 הציג בנץ דגם בעל ארבעה גלגלים ואחריו הציג את ה"ולו" (Velo) - המכונית הראשונה שיוצרה בסדרה זולה להמונים.
בשנת 1895 "ויליאם ארנולד ובניו" רכשו רישיון לבניית מכוניות בנץ. בתור "חברת הובלות ארנולד ושות'". בית המלאכה בנה שתים-עשרה מכוניות שעוצבו על פי קרל בנץ ונבנו ברישיון שלו, אך היו מצוידות במנועים משלהן. כלי הרכב שווקו בשם ארנולד.
קרל בנץ היה לאדם הראשון בעולם לו הונפק רישיון נהיגה. הוא נפטר באפריל 1929.
גלריה

הסדנא של קרל בנץ במנהיים, גרמניה
העתק של המכונית שהמציא בנץ בשנת 1885
המנוע שהמציא בנץ
רישיון הנהיגה הראשון בעולם, הוצא לקרל בנץ ב-1 באוגוסט 1888
קרל וברטה בנץ
ראו גם

גוטליב דיימלר
בנץ ויקטוריה
הערות שוליים

↑  מכוניות בנץ עד שנת 1926 media.daimler.com/marsMediaSite/en/instance/ko.xhtml
↑  Arnold", in G.N. Georgano, ed., The Complete Encyclopedia of Motorcars 1885–1968 (New York: E.P. Dutton and Co., 1974).
↑  מותו של ממציא המכונית, דואר היום, 17 באפריל 1929
↑  מתואר תהליך ההמצאה
| --- | --- |
בקרת זהויות :  NLI: 987007413786405171  PLWABN: 9810603638005606  BIBSYS: 90080875  GND: 118509225  ISNI: 0000 0001 0877 3786  LCCN: n90706652  MGP: 184227  NDL: 00649867  NKC: jn20000720021  NLK: KAC2018P7710  NTA: 098866273  SUDOC: 117609315  VIAF: 20471268   WorldCat (עם VIAF): 20471268
אנחנו שרים לך

יעקב אורלנד לבוש מדים, בקפה מאור בתל אביב, קיץ 1948
אֲנַחְנוּ שָׁרִים לָךְ הוא שיר מאת המשורר יעקב אורלנד שנכתב בשנות ה-30. הוא הולחן בלחן עממי, ועל ידי המלחין דוד זהבי. השיר המחורז כולל ארבעה בתים. השיר זכה לפופולריות ואהדה ביישוב וגם לאחר הקמת המדינה. זכה לביצועים רבים במאה ה-20 וה-21. נהגו לשיר אותו בהתכנסויות ובאירועים חגיגיים, בדרך כלל במקהלה.
נושא השיר הוא בניין החברה היהודית בארץ ישראל ברוח ערכי הציונות ותנועת העבודה, כדי שתהא, במילותיו של המשורר: "מוֹלֶדֶת עָמָל וְשָׁלוֹם". ערכה של ארץ ישראל, וזכרה נשמר באומה במשך דורות רבים, וגם חיי היומיום העכשוויים בה מודגשים בשיר ומנוגדים אל החיים בגולה, במילים: "בָּרַחְנוּ מִנֶּכֶר בְּעֹנִי, בִּבְלִי מַה. / שָׁמַרְנוּ תִּפְאֶרֶת רַק לָךְ".
המשורר ממשיך את המקובל בשירה העברית לדורותיה, כאשר הוא מדמה בשירו את ארץ ישראל לדמות אישה אהובה, לאם.
 האני השר, בגוף ראשון רבים, מתאר נס שורה של ערכים כדי להלל את ארצו:
בבית הראשון, העבודה והעמל כערכים חיוניים לכינון חברה חזקה: "אֲנַחְנוּ שָׁרִים לָךְ, מוֹלֶדֶת וָאִמָּא, / אֶת שִׁיר הַשִּׁירִים לֶעָמָל".
בבית השני, הנאמנות והמסירות לכברת ארץ, ובלעדיותה בתודעה: "אֲנַחְנוּ בָּנִים רַק לְאִמָּא, לְאִמָּא. / אֲנַחְנוּ כֻּלָּנוּ שֶׁלָּךְ".
בבית השלישי, התקווה לבניין מערכי חיים: "אֲנַחְנוּ רוֹצִים לֶאֱהֹב אוֹתָךְ, אִמָּא. / אֲנַחְנוּ רוֹצִים בָּךְ לִחְיוֹת".
בשנת תרצ"ח-1938 כתב בנימין זרעוני גרסה למילות השיר בלחנו של זהבי, שתכניה היו גם כן ציונות ובניין היישוב היהודי בארץ ישראל.
הערות שוליים

↑  ראו: מילות השיר "אנחנו שרים לך מולדת" והאזנה לו, באתר זמרשת.
מעגילה (כביסה)

מעגילה מטיפוס נורהאמאר ברוק, מודל 3005-2, משנת 1934
מעגילת גיהוץ במכבסה של בית החולים הדסה הר הצופים, 1944
מעגילה משנת 1930
מעגילה היא עזר כביסה מכני המורכב מצמד גלילים במסגרת קשיחה, המחוברים באמצעות גלגלי שיניים. בגרסה הביתית היא מונעת ביד או בחשמל. במקור שימש המכשיר לסחיטת כביסה, וכיום הוא משמש לגיהוץ סדינים, מפות, מגבות ובגדים.
מעגילה לכביסה

המעגילה לכביסה הומצאה במאה ה-18. הייתה זו גרסה מפושטת וזולה של מעגילת הקופסה מהמאה ה-17. מעגילות הקופסה היו גדולות ויקרות ושימשו במשקי בית אמידים ובמכבסות מסחריות גדולות. משקי בית ממעמד הביניים וכובסות פרטיות השתמשו במעגילה הפשוטה. מאוחר יותר במאה ה-19, מנוע הקיטור נרתם להנעת מעגילות במכבסות מסחריות.
עם המצאת מכונת הכביסה, היא הייתה פשוט אמבט על רגליות או גלגלים, עם מעגילה בראשן. זמן קצר לאחר מכן, הפכו מכונות הכביסה החשמליות את השימוש הזה במעגילה לארכאי, ועמו את הצורך בסחיטה מכנית של כבסים. בארצות מסוימות, וספציפית בעולם האנגלו-סקסי, המעגילות נעלמו לחלוטין.
עם היעלמותן של מעגילות הסחיטה, מעגילות לגיהוץ הפכו נפוצות יותר. בשנות ה-40 של המאה העשרים פותחו מעגילות חשמליות, והן עדיין משמשות בחדרי כביסה רבים, בזכות קלות השימוש בהן לעומת מגהץ או מלחצי מכנסיים, בייחוד כאשר מגהצים פיסות בד גדולות או מקפלים קיפולים חדים.
דגמים חשמליים מאוחרים יותר הורכבו מתוף מרופד, אשר מסתובב ונלחץ לעומת מגהץ חם (קבוע או עשוי אף הוא כתוף מסתובב). מעגילות כאלו שימשו בדרך כלל לגיהוץ מוצרי טקסטיל שטוחים, כסדינים ומפות. מפעילי מעגילה מיומנים יכלו לגהץ במעגילה גם חולצות ומכנסיים, אך מפעילים רשלניים היו עשויים לגהץ את ידיהם בטעות.
משקי בית אירופאיים וגם ישראליים באמצע המאה העשרים התגאו במצעיהם המגוהצים.
בספרות

י"ל גורדון כותב בסיפורו "מעלות ומורדות":
"בשעה הזאת שאנחנו מביאים את קוראֵנו אל הבית הזה הדולפקי, הוא הספסל העומד בקרן האפלה, פתוּח וכרים וכסתות מוּצעות בו אשר לא ידעו מעגילה ולא עלה עליהם הכובס מימיהם."
לקריאה נוספת

שמואל קליין, על טעויות אחדות בפרושי שמות ומקומות, ציון - ידיעות החברה הארץ ישראלית להיסטוריה ואתנוגרפיה, תר"צ, א' עמ' 2
קונאו (נפה)

נפת קונאו (באיטלקית: Provincia di Cuneo) היא נפה במחוז פיימונטה. היא גובלת במערב בצרפת, בצפון בנפת טורינו, במזרח בנפת אסטי ובדרום במחוז ליגוריה. בשנת 2006 התגוררו בנפה 572,972 תושבים, והיא משתרעת על שטח של 6,903 קמ"ר.
הנפה היא העתיקה ביותר באיטליה. היא נוסדה בשנת 1859. עד שנת 1947 היא גם הייתה הגדולה ביותר. מאז גדולות ממנה נפת דרום טירול ונפת פוג'יה. בשל כך הוא מכונה בפיימונטה הגדולה (la Granda).
גאוגרפיה

האלפים הימיים והאלפים הקוטיים מקיפים את הנפה, ממזרח ומדרום. בהרי המזרח, מתחיל עמק נהר טנרו, היוצר מעין שער בין ההרים. בתחילתו הוא יוצר מעין משטח נמוך של הרים לעומת סביבתו. עמק הנהר מתרחב במורד, לכיוון מערב ויצר את שפלת הנהר פו הרחבה והארוכה. לנפה יש מבנה אליפטי קיצונית. בחלקו העליון, נהר הפו זורם בשפיעה גבוהה, 3,841 מ³ לשנייה. בנפה זורמים יובלי נחלים רבים היוצרים עמקים . 50.8% משטח הנפה הוא הררי, 26.6% גבעות ורק 22.6% מישור.
תחבורה

הנפה סובלת מקשיים בתחבורה: הכבישים לא תואמים את צורכי התחבורה. הנפה משמשת אזור מעבר בין מחוזליגוריה לבין צרפת. במרוצת השנים (נכתב בשנת 2007) נסלל הכביש המהיר בין אסטי לבין קונאו והוא מתחבר לכביש המהיר טורינו סבונה (Savona) שנפתח בשנת 2005. בנפר עובר גם קו הרכבות טורינו - סבונה, אחד מקווי הרכבות הישנים באיטליה. התוכנית לבניית מנהרה נוספת בין איטליה "מרקנטור" Mercantour וצרפת עדיין לא מתממשת בשל קשיים כספיים וכן תוכניות לחיבור ערים נוספות לכביש המהיר.
כלכלה

כלכלת הנפה מבוססת באופן מסורתי על גידול שדה ועל בגידול בעלי חיים. בין התעשיות המפורסמות של הנפה בקני מידה לאומי ובינלאומי:
מפעלי טקסטיל "מירוליו" (Miroglio) בעיר "אלבה", יצרני ה-comparto הגדולים באיטליה. קיימים גם מפעלי צעצועים, דברי מאפה. קיים מפעל מוביל לייצור כלים להובלת מוצרים חקלאיים בשם Merlo Spa di San Defendente di Cervasca. מפעל לייצור זכוכיות, פלסטיקה ואביזרים ספורטיביים.
עיריות עיקריות

| שם העירייה | השם באיטלקית | מספר התושבים |
| --- | --- | --- |
| קונאו | Cuneo | 54,914 |
| אלבה | Alba | 30,083 |
| ברה | Bra | 28,819 |
| "פוססנו" | Fossano | 24,198 |
| "מנדובי" | Mondovì | 22,068 |
| "סוביליאנו" | Savigliano | 20,456 |
| "סלוצו" | Saluzzo | 16,153 |
| "בורגו סן דל מצו" | Borgo San Dalmazzo | 11,000 |
| "רקוניגי" | Racconigi | 10,500 |
| "בוסקה" | Busca | 9,500 |
שיר בבוקר בבוקר

| --- | --- |
 סינגל בביצוע שלמה ארצי
 מתוך האלבום אומרים ישנה ארץ
 יצא לאור:  1973
 סוגה:  מוזיקה קלה
 שפה:  עברית
 אורך:  2.54 דק' 
 כתיבה:  אמיר גלבע 
 לחן:  שלמה ארצי, גידי קורן 
 עיבוד:  ירון גרשובסקי
 
"שיר בבוקר בבוקר" (ידוע גם על פי מילותיו הראשונות "פתאום קם אדם") הוא שיר שכתב המשורר אמיר גלבע. את השיר הלחינו יחדיו גידי קורן ושלמה ארצי, ואת העיבוד כתב ירון גרשובסקי. הביצוע המפורסם ביותר הוא של שלמה ארצי שביצע את השיר בפסטיבל הזמר והפזמון 1973, והגיע למקום השני.
רקע

השיר נכתב על ידי המשורר אמיר גלבוע, ויצא לאור בספר שיריו השלישי "שירים בבוקר בבוקר" המרכז שירים שכתב בשנים 1950 - 1952. גידי קורן ושלמה ארצי הלחינו אותו, והשיר השתתף בפסטיבל הזמר והפזמון שהתקיים בסימן חצי יובל למדינת ישראל. מחברי השירים לתחרות נקראו לכתוב שירים ברוח חצי יובל למדינה, כשבמקום הראשון זכה השיר "את ואני נולדנו בתש"ח", בביצוע עדנה לב. כשקורן וארצי הלחינו את השיר הם לא ביקשו את רשותו של המשורר גלבע. עם זאת, גלבע לא הביע הסתייגות מביצוע השיר בפסטיבל הזמר והפזמון.
השיר נכלל באלבום "אומרים ישנה ארץ" של שלמה ארצי. הוא דורג במקום השלישי במצעד הפזמונים העברי השנתי של קול ישראל, ובמקום החמישי במצעד של גלי צה"ל.
"שיר בבוקר בבוקר" נחשב באופן לא רשמי לאחד מהמנוני המחאה החברתית של שנת 2011. שלמה ארצי ביצע את השיר באחת מן ההפגנות הגדולות שהתקיימו במסגרת המחאה.